wickkiey/tamil-wikipedia-markdown huggingface dataset:
# 1,9-நோனேண்டையால்



**1,9-நோனேண்டையால்** (*1,9-Nonanediol*) என்பது C<sub>9</sub>H<sub>20</sub>O<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். நோனாமெத்திலீன் கிளைக்கால் என்ற பெயராலும் அழைக்கப்படும் இச்சேர்மம் ஒரு டையால் வகை வேதிப்பொருளாகும். இதன் வேதியியல் அமைப்பு வாய்ப்பாடை HO(CH<sub>2</sub>)<sub>9</sub>OH என்று எழுதலாம். நிறமற்று திண்மநிலையில் காணப்படும் இச்சேர்மம் தண்ணீரில் சிறிதளவு கரையும். ஆனால் எத்தனாலில் எளிதில் கரையும். டிரையெத்தில்சிலில் ஐதரோடிரையாக்சைடுடன் இலித்தியம் அலுமினியம் ஐதரைடையும் மெத்தில் ஓலியேட்டையும் சேர்த்து வினைபுரியச் செய்தும் இதை தயாரிக்கலாம்.  

## பயன்கள்
1,9-நோனேண்டையால் சில பலபடிகள் தயாரிப்பில் ஓர் ஒருமமாகப் பயன்படுத்தப்படுகிறது. அரோமாட்டிக் வேதிப்பொருள்கள் மற்றும் மருந்துத் தொழிலில் இது ஓர் இடைநிலை வேதிப் பொருளாகவும் பயன்படுத்தப்படுகிறது.
# மகன்சிங் சோலங்கி


**மகன்சிங் சோலங்கி** (Makhansingh Solanki-பிறப்பு மார்ச் 1,1952, கிராமம் தான், பட்வானி மாவட்டம்) பாரதிய ஜனதா கட்சி சேர்ந்த இந்திய அரசியல்வாதியும் இந்திய மக்களவை மேனாள் உறுப்பினரும் ஆவார். 2009 இந்தியப் பொதுத் தேர்தலில் இவர் மத்தியப் பிரதேசத்தின் கர்கோன் மக்களவை தொகுதியிலிருந்து 15வது மக்களவைக்கு உறுப்பினராகத் தேர்ந்தெடுக்கப்பட்டார்.  

சோலங்கி அரசியல் மற்றும் சமூக சேவகர் ஆவார். இவர் பட்வானியில் வசிக்கிறார்.
# கொரியத் தொழிலாளர் கட்சி



**கொரியத் தொழிலாளர் கட்சி** (*Workers' Party of Korea*) என்பது கொரிய சனநாயக மக்கள் குடியரசின் ஒரே ஆளும் கட்சியாகும், இந்நாடு பொதுவாக வட கொரியா என்று அழைக்கப்படுகிறது. வட கொரியத் தொழிலாளர் கட்சி, தென் கொரியத் தொழிலாளர் கட்சி ஆகியவற்றுக்கு இடையேயான இணைப்பிலிருந்து 1949 இல் இக்கட்சி நிறுவப்பட்டது, கொரியத் தொழிலாளர் கட்சி கொரியாவில் செயல்படும் பழமையான கட்சியாகும். இது கொரிய மக்கள் இராணுவம், வட கொரிய ஆயுதப் படைகளையும் கட்டுப்படுத்துகிறது. கொரியத் தொழிலாளர் கட்சியானது உச்ச மக்கள் பேரவையில் அதிக பிரதிநிதித்துவம் உள்ள மிகப் பெரிய கட்சியாக உள்ளது, கொரியத் தொழிலாளர் கட்சிக்கு முற்றிலும் அடிபணிந்த மற்ற இரண்டு சட்டக் கட்சிகளுடன் இணைந்து பேரவையில் செயல்படுகிறது கொரியத் தொழிலாளர் கட்சியின் "முன்னணி பங்கை" அவர்களது இருப்புக்கான நிபந்தனையாக ஏற்க வேண்டும்.  

கொரியத் தொழிலாளர் கட்சியானது கொரியக் குடியரசில் (தென் கொரியா) தேசிய பாதுகாப்புச் சட்டத்தின் கீழ் தடைசெய்யப்பட்டுள்ளது. இத்தடை ஐக்கிய நாடுகள் அவை, ஐரோப்பிய ஒன்றியம், ஆத்திரேலியா, அமெரிக்கா ஆகிய நாடுகளால் அங்கீகரிக்கப்பட்டுள்ளது.  

அதிகாரப்பூர்வமாக, கொரியத் தொழிலாளர் கட்சி என்பது கிம் இல் சுங், கிம் ஜொங் இல் ஆகியோரின் கருத்துக்களின் தொகுப்பான கிமில்சுங்கிசம்-கிம்ஜோங்கிலிசத்தால் வழிநடத்தப்படும் ஒரு பொதுவுடைமை<nowiki/>க் கட்சியாகும். கிம் இல் சுங்கின் சித்தாந்தமான *சூசேக்கு* கட்சி உறுதிபூண்டுள்ளது, இது பிரபலமான முயற்சிகள் மூலம் தேசிய சுதந்திரத்தையும் வளர்ச்சியையும் ஊக்குவிக்கிறது. *சூசே* முதலில் மார்க்சியம்-லெனினிசத்தின் கொரிய விளக்கமாக வழங்கப்பட்டாலும், கட்சி இப்போது இதை ஒரு சுதந்திரமான தத்துவமாக முன்வைக்கிறது. கொரியத் தொழிலாளர் கட்சி இதன் அரசியல் சிந்தனையின் இறுதி ஆதாரமாக ஆளும் கிம் குடும்பத்தை அங்கீகரிக்கிறது. 2012 இல் நடைபெற்ற நான்காவது கட்சி மாநாட்டில், கட்சி விதிகளில் திருத்தம் கொண்டு வரப்பட்டது, இது "கிமில்சுங்கிசம்-கிம்ஜோங்கிலிசம் தான் கட்சியின் ஒரே வழிகாட்டும் யோசனை" என்று குறிப்பிடப்படுகிறது. தேசிய பாதுகாப்பு ஆணையத்தின் தலைவராக ஆட்சி செய்த கிம் ஜொங் இல் கீழ், *சோங்குன்* அல்லது 'முதலில் இராணுவம்' என்ற இராணுவவாத அரசியலுக்கு ஆதரவாக சில பொதுவுடமைக் கோட்பாடுகள் கட்சி ஆவணங்களில் இருந்தும், நாட்டு ஆவணங்களில் இருந்தும் சீராக நீக்கப்பட்டது. தொழிலாள வர்க்கத்தை விட இராணுவமே அரசியல் அதிகாரத்தின் தளமாக நாட்டிலும் கட்சியிலும் நிறுவப்பட்டது. இருப்பினும், இவரது வாரிசான கிம் ஜொங்-உன் 2021 இல் இந்த நிலையை மாற்றினார், கட்சியின் அரசியல் வழிமுறையாக *சோங்குனுக்குப்* பதிலாக "முதலில் மக்கள் அரசியல்" கோட்பாட்டை கையில் எடுத்து பொதுவுடமை சித்தாந்தத்திற்கான கட்சியின் உறுதிப்பாட்டை மீண்டும் உறுதிப்படுத்தினார். கட்சி விதிகளில் இராணுவம் முதல் அரசியலுக்கு (*சோங்குன்*) பதிலாக மக்கள் முதல் அரசியலுக்கு அதிகளவில் மாற்றினார்.
# தக்கியுதீன் அப்துல் வாஹித்


**தக்கியுதீன் அப்துல் வாஹித்** (Thakiyudeen Abdul Wahid) ஒரு இந்திய தொழில்முனைவோர் மற்றும் விமானி ஆவார். நாட்டின் முதல் திட்டமிடப்பட்ட தனியார் விமான நிறுவனமான, (இப்போது செயல்படாத) ஈஸ்ட்-வெஸ்ட் ஏர்லைன்ஸின் நிறுவனர் மற்றும் நிர்வாக இயக்குநராக இருந்தார். அவர் 1995 நவம்பர் 13 அன்று கொலை செய்யப்பட்டார்..  

## ஆரம்ப கால வாழ்க்கை
வாஹித் கேரளாவில் திருவனந்தபுரம் அருகே உள்ள ஓடயம் கிராமத்தில் பிறந்தார். சாதாரண கல்விப் பின்னணி கொண்ட இவர், 9ம் வகுப்பு வரை படித்தவர்.  

## தொழில்
வளைகுடா நாடுகளுக்கு வேலைவாய்ப்புகளுக்காக செல்பவர்களுக்காக மும்பையின் தாதரில் தனது சகோதரர்களுடன் பயண நிறுவனத்தில் தனது வணிக வாழ்க்கையைத் தொடங்கினார். 1992 இல் அப்போதைய இந்திய அரசாங்கம் விமானத் துறையில் மேற்கொண்ட சீர்திருத்தியதின் விளைவாக, அவர் திருவனந்தபுரத்தினை தலைமையிடமாகக் கொண்டு ஈஸ்ட்-வெஸ்ட் ஏர்லைன்ஸைத் தொடங்கினார். ஈஸ்ட்-வெஸ்ட் ஏர்லைன்ஸ் 28 பிப்ரவரி 1992 அன்று வணிக நடவடிக்கைகளைத் தொடங்கியது.  

1995 இல் அவர் இறந்த பிறகு 1996 இல் விமான நிறுவனம் அதன் செயல்பாடுகளை நிறுத்தியது.  

## இறப்பு
மும்பையில் உள்ள அவரது அலுவலகத்திற்கு அருகில் 1995 நவம்பர் 13 அன்று வாஹித் சுட்டுக் கொல்லப்பட்டார்.
# இராமச்சந்திர படே


**இராமச்சந்திர படே** (*Ramchandra Bade*) என்பவர் பாரதிய ஜனதா கட்சி (முந்தைய பாரதிய ஜனசங்கம்) சேர்ந்த இந்திய அரசியல்வாதியும் மேனாள் மக்களவை உறுப்பினரும் ஆவார்.  

இவர் மத்திய பாரத்தின் சட்டமன்றத்திற்கும் (இப்போது மத்தியப் பிரதேசம்), இந்திய நாடாளுமன்றத்தின் கீழ் சபையான மக்களவை கர்கோன் மக்களவைத் தொகுதியிலிருந்து 1962 மற்றும் 1971 ஆகிய ஆண்டுகளில் நடைபெற்ற பொதுத் தேர்தல் மூலம் தேர்ந்தெடுக்கப்பட்டார்.
# ஜனமித்திரன்

**ஜனமித்திரன்** என்பது பிரித்தானிய இந்தியாவின், சுதேச சமஸ்தானமான புதுக்கோட்டை நாட்டிலிலிருந்து வெளியான முதல் தமிழ் இதழாகும். இது 1925, அக்டோபர், 17 முதல் வார இதழாக புதுக்கோட்டையிலிருந்து வெளிவந்தது. இந்த இதழின் ஆசிரியராக பி. எஸ். பாலசுப்பிரமணிய அய்யர் இருந்தார். இவர் புதுக்கோட்டையில் ஜனமித்திரன் என்ற அச்சகத்தை முதலில் துவக்கினார். அந்த அச்சகத்திலிருந்து இந்த இதழைக் கொண்டுவந்தார். இந்த இதழில் 1927 செப்டம்பர் 21 அன்று புதுக்கோட்டைக்கு காந்தியடிகள் வந்தது, அப்போது இருந்த புதுக்ககோட்டை சட்டமன்றத்துக்கு தேர்தல் நடைபெற்றது போன்ற வரலாற்றுச் செய்திகள் இடம்பெற்றன.  

## வரலாறு
ஜனமித்திரன் இதழானது புதுக்கோட்டை சமஸ்தான அரசு நிகழ்வுகளை வெளியிட்டு வந்தது. புதுக்கோட்டை மனரான மார்த்தாண்ட பைரவ தொண்டைமான் ஆத்திரேலியப் பெண்ணை மணந்து அதனால் ஏற்பட்ட எதிர்ப்பினால் மன்னர் பதவியைத் துறந்தார். ஒரு கட்டத்தில் அவரது மகனான சிட்னி மார்தாண்டனுக்கு மன்னராக பட்டம் சூட்டவேண்டும் என்ற சமஸ்தானம் இறங்கிய நிலையில். அதை எதிர்த்து ஜனமித்திரன் எழுதி வந்தது.  

இதனால் ஆத்திரம் கொண்ட சமஸ்தானம், இதழின் மீது வழக்குத் தொடர்ந்தது, இதழை தடை செய்தது. மேலும் இதழின் கௌரவ ஆசிரியரான எஸ். விசுவநாத அய்யரைக் கைது செய்து சிறையில் அடைத்தது. அமர்வு நீதி மன்றத்தில் அரசு வழக்கறிஞராக இருந்து இதழ் நடத்தியது தவறு என்று தண்டணையும் அபராதமும் விதிக்கபட்டது. மேலு முறையீட்டில் தலைமை நீதியரசர் அந்தத் தீ்ர்ப்பு இரத்து செய்யபட்டது. வழக்குளில் இருந்து தீர்வு கிடைத்த பிறகு பொருளாதார நெருக்கடியால் இதழ் வெளிவருவதில் முட்டுக்கட்டை ஏற்பட்டது. பின்னர் சமஸ்தானத்துக்கு வெளியே உள்ள வாசகர்களின் உதவியால் இதழ் மீண்டும் வெளியானது. கடைசியில் பொருளாதார நெருக்கடி போன்ற காரணங்களினால் 1939 ஆம் ஆண்டோடு இதழ் நிறுத்தப்பட்டது.
# தர்சுடன் புழுப்பாம்பு


**ஜெர்கோபிலசு தர்சுடோனி** (*Gerrhopilus thurstoni*) அல்லது **தர்சுடன் புழுப்பாம்பு** என்பது ஜெர்கோபிடே குடும்பத்தைச் சேர்ந்த விசமற்ற குருட்டுப் பாம்பு ஆகும். இந்தச் சிற்றினம் மேற்கு இந்தியாவினைத் தாயகமாகக் கொண்டது. அங்கீகரிக்கப்பட்ட துணையினங்கள் எதுவும் இச்சிற்றினத்தின் கீழ் இல்லை.  

## சொற்பிறப்பியல்
இங்கிலாந்து விலங்கியல் நிபுணர் எட்கர் தர்சுடனின் நினைவாக *தர்சுடோனி* என்ற சிற்றினப் பெயர் வைக்கப்பட்டுள்ளது.  

## புவியியல் வரம்பு
மேற்கு இந்தியாவில், *ஜெ. தர்சுடோனி* தெற்கு கோவாவில், கடல் மட்டத்திலிருந்து சுமார் 1,200 மீட்டர் உயரத்திலும் (4,000 அடி) கேரளாவிலும் காணப்படுகிறது. இதனுடைய வட்டார வகை "நீலகிரி மலையாகும்.  

## வாழிடம்
ஜெ. தர்சுடோனியின் விருப்பமான இயற்கை வாழிடம் காடு ஆகும்.  

## விளக்கம்
*ஜெ. தர்சுடோனி*யின் உடல் நீளம் (வால் உட்பட) 30 செ.மீ. வரை வளரலாம். இதன் உடல் வெளிர் பழுப்பு அல்லது மஞ்சள் நிறத்தில் முதுகுப்புறத்திலும் வயிற்றுப்புறம் வெளிர் நிறமாகவும் இருக்கும். மூக்கும் மலக்குடல் பகுதியும் வெண்மையாக உள்ளன.  

## இனப்பெருக்கம்
*ஜெ. தர்சுடோனி* முட்டையிட்டு இனப்பெருக்கம் செய்யக்கூடியது.
# மெக்டோவெல் குருட்டுப்பாம்பு



**மெக்டோவெல் குருட்டுப்பாம்பு** (*McDowell's blind snake; ஜெர்கோபிலசு மெக்டோவெல்லி*) என்பது ஜெரோபிலிடே குடும்பத்தைச் சேர்ந்த ஒரு பாம்பு ஆகும்.  

## சொற்பிறப்பியல்
மெக்டோவெல் குருட்டுப்பாம்பின் குறிப்பிட்ட சிற்றினப் பெயர், மெக்டோவெல்லி, அமெரிக்க ஊர்வன அறிஞர் சாமுவேல் புக்கர் மெக்டோவெல் நினைவாக இடப்பட்டது.  

## புவியியல் வரம்பு
*ஜெ. மெக்டோவெல்லி* பப்புவா நியூ கினியில் மட்டுமே காணப்படும் அகணிய உயிரி.  

## இனப்பெருக்கம்
*ஜெ. மெக்டோவெல்லி* முட்டையிட்டு இனப்பெருக்கம் செய்யக்கூடியது.
# ஜாம்பி மாகாணம்


**ஜாம்பி மாகாணம்** (ஆங்கிலம்: *Province of Jambi*; இந்தோனேசியம்: *Provinsi Jambi*) ) என்பது இந்தோனேசியா நாட்டின் 38 மாகானங்களில் ஒன்றாகும். இந்த மாகாணம் மத்திய சுமத்திரா தீவில் அமைந்துள்ளது. இதன் தலைநகரம் ஜாம்பி மாநகரம் ஆகும். இதன் மேற்கில் பாரிசான் மலைகள் உள்ளன.  

ஜாம்பி மாகாணம் 49,026.58 சதுர கிலோ மீட்டர் பரப்பளவும்; 2010-ஆம் ஆண்டு கணக்கெடுப்பின்படி 30,92,265 மக்கள் தொகையும் கொண்டது. 2023ஆம் ஆண்டின் கணக்கெடுப்பின் தற்காலிக மதிப்பீடின்படி, இதன் மக்கள் தொகை 3,679,169 ஆக உயர்ந்துள்ளது.  

## இனம், சமயம் & மொழிகள்

ஜாம்பி மாகாணத்தில் ஜாம்பி மலாய் மக்கள் 43.57%, ஜாவா மக்கள் 29.10%, பிற இந்தோனேசிய மலாய் மக்கள் 5.37%, மினாங்கபாவு மக்கள் 5.33%, பத்தாக் மக்கள் 3.46%, பாஞ்சார் மக்கள் 3.33%, பக்கீ மக்கள் 3.13%, சுந்தானிய மக்கள் 2.58%, பலேங்பாங் மக்கள் 1.88%, சீன இந்தோனேசிய மக்கள் 1.215 மற்றும் பிற மொழி பேசுபவர்கள் 1.04% உள்ளனர். ஜாம்பி மாநில மக்களில் இசுலாம் 95.08%, கிறிஸ்தவம் 3.88% (சீர்திருத்தத் திருச்சபை 3.31% மற்றும் கத்தோலிக்கம்- 0.58%), பௌத்தம் 0.94%, நாட்டுப்புற மதம் 0.06%, கன்பூசியம் 0.02% மற்றும் இந்து சமயம் 0.013% பேர் பின்பற்றுகின்றனர்.  

ஜாம்பி மாகாணத்தில் பெரும்பான்மையாக இந்தோனேசிய மொழியும், பிரதேச மொழிகளாக ஜாம்பி மலாய் மொழி, கெரிஞ்சி மொழி மற்றும் குபி மொழிகள் பேசப்படுகிறது.  

## எல்லைகள்
ஜாம்பி மாகாணத்தின் வடக்கில் ரியாவு மாநிலம், மேற்கில் மேற்கு சுமாத்திராவும், தென்மேற்கில் பெங்கூலு, தெற்கில் தெற்கு சுமாத்திரா மாகாணம்; கிழக்கில் பசிபிக் பெருங்கடலில் உள்ள ரியாவு தீவுகள் உள்ளன.  

## மாநில நிர்வாகம்

ஜாம்பி மாகாண நிர்வாக வசதிக்காக 9 பிராந்தியங்கள் மற்றும் 2 மாநகரங்களாகப் பிரிக்கப்பட்டுள்ள்து. அவை வருமாறு:  

| மனித மேம்பாட்டுச் சுட்டெண்
2018 மதிப்பீடு |  |  |  |  |  |  |  |
| --- | --- | --- | --- | --- | --- | --- | --- |
| 15.01 | கெரிஞ்சி | 3,445.20 | 229,495 | 250,259 | 255,120 | சியுலாக் | 0.705 |
| 15.02 | மெரஞ்சின் | 7,540.12 | 333,206 | 354,052 | 368,390 | பாங்கோலி | 0.688 |
| 15.03 | சரோலங்குன் | 5,935.89 | 246,245 | 290,047 | 302,240 | சரோலாங்குன் | 0.694 |
| 15.04 | பத்தாங்கரி | 5,387.52 | 241,334 | 301,700 | 312,730 | முவாராபுளியான் | 0.693 |
| 15.05 | முவாரோ ஜாம்பி | 5,225.80 | 342,952 | 402,017 | 418,800 | செங்கெட்டி | 0.683 |
| 15.06 | மேற்கு தஞ்சோங் ஜபோங் | 5,546.06 | 278,741 | 317,498 | 330,470 | குவாலா துங்கல் | 0.671 |
| 15.07 | கிழக்கு தஞ்சோங் ஜபோங் | 4,546.62 | 205,272 | 229,813 | 236,730 | முவாரா சாபாக் | 0.633 |
| 15.08 | பூங்கோ | 4,760.83 | 303,135 | 362,363 | 376,380 | முவாரா பூங்கோ | 0.694 |
| 15.09 | தெபோ | 6,103.74 | 297,735 | 337,669 | 350,760 | முவாரா தெபோ | 0.686 |
| 15.71 | ஜாம்பி மாநகரம் | 169.89 | 531,857 | 606,200 | 627,770 | - | 0.774 |
| 15.72 | சுங்கை பெனுக் மாநகரம் | 364.92 | 82,293 | 96,610 | 99,770 | - | 0.746 |
| மொத்தம் | 49,026.58 | 3,092,265 | 3,548,228 | 3,679,169 | ஜாம்பி | 0.705 | } |

## உலகப் பாரம்பரியக் களங்கள்


- கெரிஞ்சி செப்லாத் தேசியப் பூங்கா
- முவாரோ ஜாம்பி ஆலய வளாகம், 7 மற்றும் 8-ஆம் நூற்றாண்டுகளில் கட்டப்பட்ட இவ்வளாகம் பௌத்த சமயக் கல்வி நிலையமாக உள்ளது.
# சாதோல் மக்களவைத் தொகுதி



**சாதோல் மக்களவைத் தொகுதி** (*Shahdol Lok Sabha constituency*) என்பது மத்திய இந்தியாவின் மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி பழங்குடியினத்தவருக்கு ஒதுக்கப்பட்டுள்ளது. இது அனுப்பூர் மற்றும் உமரியா மாவட்டங்களையும், சாதோல் மற்றும் கட்னி மாவட்டங்களின் சில பகுதிகளையும் உள்ளடக்கியது.  

## சட்டமன்றப் பிரிவுகள்
தற்போது, 2008ஆம் ஆண்டில் நாடாளுமன்ற மற்றும் சட்டமன்ற தொகுதிகளின் எல்லை நிர்ணயம் செய்யப்பட்டதிலிருந்து, சாதோல் மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டுள்ளது.  
|இரந்தமான் சிங்  
| |  
|கிசான் மஸ்தூர் பிரஜா கட்சி  
|-  
|பகவான் தத்தா சாசுதிரி  
| |  
| சமதர்ம கட்சி  
|-  
|1957  
|கமல் நரேன் சிங்  
| |  
|இந்திய தேசிய காங்கிரசு  
|-  
|1962  
|புத்த சிங் உத்தியா  
| |  
| சமதர்ம கட்சி  
|-  
|1967  
|கிரிஜா குமாரி  
| |  
|இந்திய தேசிய காங்கிரசு  
|-  
|1971  
|தன் சா பிரதான்  
| |  
| சுயேச்சை  
|-  
|1977  
|தல்பத் சிங் பரசுதே  
| |  
|ஜனதா தளம்  
|-  
|1980  
| |தல்பீர் சிங்  
| |  
|இந்திய தேசிய காங்கிரஸ் (ஐ.)  
|-  
|1984  
| |  
|இந்திய தேசிய காங்கிரசு  
|-  
|1989  
|தல்பத் சிங் பரசுதே  
| |  
|ஜனதா தளம்  
|-  
|1991  
|தல்பீர் சிங்  
| |  
|இந்திய தேசிய காங்கிரசு  
|-  
|1996  
| |கியான் சிங்  
| |  
| |பாரதிய ஜனதா கட்சி  
|-  
|1998  
|-  
|1999  
| |தல்பத் சிங் பரசுதே  
|-  
|2004  
|-  
|2009  
|ராஜேஷ் நந்தினி சிங்  
| |  
|இந்திய தேசிய காங்கிரசு  
|-  
|2014  
|தல்பத் சிங் பரசுதே  
| |  
| |பாரதிய ஜனதா கட்சி  
|-  
|2016^  
|கியான் சிங்  
|-  
|2019  
|rowspan=2|இமாதிரி சிங்  
|-  
|2024  
|-  
|}  
^ இடைத்தேர்தல்  

## தேர்தல் முடிவுகள்

### 2024
# பிருத்திவிராஜ் தொண்டைமான்

**பிருத்திவிராஜ் தொண்டைமான்** (*Prithviraj Tondaiman*, பிறப்பு: 6 சூன் 1987) என்பவர் ஒரு இந்திய குறி பார்த்துச் சுடுதல் விளையாட்டு வீராராவார். இவர் டிராப் பிரிவில் போட்டியிடுகிறார். இவர் சீனாவின், காங்சூவில் நடந்த 2022 ஆசிய விளையாட்டு போட்டிகளில் இந்திய துப்பாக்கி சுடும் குழுவில் இடம்பெற்றார்.  

## பின்னணி
பிருத்திவிராஜ் தொண்டைமான் புதுக்கோட்டை மன்னர் குடும்பத்தைச் சேர்ந்த இரா. ராஜகோபால தொண்டைமான் மற்றும் திருச்சிராப்பள்ளி மாநகர மேயராக இருந்த சாருபாலா தொண்டைமான் ஆகியோரின் மகனாவார்.  
## தொழில்

- 2023: யூலை மாதம், இத்தாலியின் லோனாடோவில் நடந்த ஐ. எஸ். எஸ். எஃப் உலகக் கோப்பை ஷாட்கன் பிரிவின் ஆடவர் டிராப் போட்டியில் வெண்கலப் பதக்கம் வென்றார். இந்த போட்டியில் பதக்கம் வென்ற ஒரே இந்தியர் இவர்தான்.
- 2023: மார்ச் மாதம் தோகாவில் நடந்த ஐ. எஸ். எஸ். எஃப் ஷாட்கன் பிரிவில் உலகக் கோப்பையில் வெண்கலம் வென்றார்.
- 2024 பாரிசு ஒலிம்பிக் விளையாட்டுப் போட்டிகளில் கலந்து கொள்ளும் இந்திய அணியில் இவர் இடம்பெற்றுள்ளார்.
# மணிலா புழுப்பாம்பு



**மணிலா புழுப்பாம்பு** (*Manila worm snake-ஜெர்கோபிலசு மணிலே*) என்பது ஜெர்கோபிலிடே குடும்பத்தில் ஜெர்கோபிலசு பேரினத்தில் உள்ள ஒரு பாம்பு சிற்றினம் ஆகும் இது சில நேரங்களில் *மலேயோதிப்ளோபசு* பேரினத்தின் கீழ் வைக்கப்படுகிறது. இந்த சிற்றினத்தின் வகைப்பாட்டியல் நிலை தற்போது வரை தெளிவாக இல்லை. இது 1919ஆம் ஆண்டில் அமெரிக்க ஊர்வனவியலாளர் மற்றும் உளவாளி எட்வர்ட் எச். டெய்லரால் விவரிக்கப்பட்டது. இது மணிலாவில் உள்ள "சாண்டோ தோமசு அருங்காட்சியகத்தில்" கண்டுபிடிக்கப்பட்ட ஒரு மாதிரியிலிருந்து விளக்கப்பட்டது. இந்த மாதிரி எப்போது, ​​எங்கே, யாரால் சேகரிக்கப்பட்டது என்று விவரம் இல்லை.
# ஜனார்த்தன் மிசுரா


**ஜனார்த்தன் மிசுரா** (*Janardan Mishra*-பிறப்பு 1 மே 1956) என்பவர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் பாரதிய ஜனதா கட்சித் தலைவர்களுள் ஒருவர். மிசுரா, 2014, 2019 மற்றும் 2024 இந்தியப் பொதுத் தேர்தல்களில் மத்தியப் பிரதேசம் ரேவா மக்களவைத் தொகுதியிலிருந்து பாஜக சார்பில் போட்டியிட்டு வெற்றி பெற்றுள்ளார்.  

மிசுரா பாரதிய ஜனதா கட்சியின் மாவட்டத் தலைவராகவும், நாடாளுமன்ற உறுப்பினராகவும் உள்ளார்.
# 1,1,1-முக்குளோரோ அசிட்டோன்



**1,1,1-முக்குளோரோ அசிட்டோன்** (*1,1,1-Trichloroacetone*) என்பது C<sub>3</sub>H<sub>3</sub>Cl<sub>3</sub>O என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். 1,1,1-டிரைகுளோரோ அசிட்டோன் என்றும் அழைக்கப்படும் இதன் வேதியியல் அமைப்பு வாய்ப்பாடை CH<sub>3</sub>COCCl<sub>3</sub> என்று எழுதலாம். நிறமற்ற நீர்மமாகக் காணப்படும் இச்சேர்மம் அசிட்டோனின் குளோரினேற்றம் அடைந்த ஒப்புமையாகக் கருதப்படுகிறது. குளோரோ அசிட்டோனை குளோரினேற்றம் செய்து 1,1,1-முக்குளோரோ அசிட்டோன் தயாரிக்கப்படுகிறது. இவ்வினையில் 1,1,3-முக்குளோரோ அசிட்டோன் உடன் விளைபொருளாக உருவாகிறது. டிரைகுளோரோ அசிட்டேட்டிலிருந்து அசிட்டைல் குளோரைடுக்கு டிரைகுளோரோமெதில் குழுவை மாற்றி 1,1,1-முக்குளோரோ அசிட்டோன் தயாரிப்பது ஒரு மாற்றுத் தயாரிப்பு முறையாகும்.
# துவாங்கு முகிரிஸ் மருத்துவமனை



**துவாங்கு முகிரிஸ் யுகேஎம் மருத்துவமனை** (மலாய்:*Hospital Canselor Tuanku Muhriz UKM* (**HCTM**); ஆங்கிலம்:*Hospital Canselor Tuanku Muhriz UKM*) (**HCTM**) என்பது மலேசியா, கோலாலம்பூரில் அமைந்துள்ள மலேசிய தேசிய பல்கலைக்கழகத்தின் மருத்துவமனை ஆகும். முன்பு **மலேசிய தேசிய பல்கலைக்கழக மருத்துவமனை** (*Hospital Universiti Kebangsaan Malaysia*) (**HUKM**) என்று அழைக்கப்பட்டது. மலேசியாவில் உள்ள ஐந்து பல்கலைக்கழக மருத்துவமனைகளில் இதுவும் ஒன்றாகும்.  

இது கோலாலம்பூர், பண்டார் துன் ரசாக்கில் அமைந்துள்ளது. மற்றும் மலேசிய தேசிய பல்கலைக்கழகம் (UKM) மூலம் நிர்வகிக்கப்படுகிறது. இந்த மருத்துவமனைக்கு மலேசிய அரசாங்கம் நிதியுதவி வழங்குகிறது.  

இந்த மருத்துவமனையில் மலேசிய தேசிய புற்றுநோய் மன்றம் (**MAKNA**); மற்றும் மலாயா வங்கி நிறுவனம் மூலம் செயல்படும் புற்றுநோய் சிகிச்சைக்கான சிறப்பு மருத்துவமனையும் உள்ளது.  

## பொது
துவாங்கு முகிரிஸ் யுகேஎம் மருத்துவமனை நீண்ட வரலாற்றைக் கொண்டுள்ளது. மே 30, 1972-இல் முதன்முதலாக மருத்துவத்துறை உருவாக்கப்பட்டது. அந்த மருத்துவத்துறை மே 1973-இல் கோலாலம்பூர் ஜாலான் பந்தாய் பாரு சாலையில் இருந்த மலேசிய தேசிய பல்கலைக்கழகத்தின் முதன்மை வளாகத்தில் படிப்பைத் தொடங்கியது.  

முதல் குழுவில் 44 மாணவர்கள் மே 1974-இல் படிப்பைத் தொடங்கினர். கோலாலம்பூர் மருத்துவமனை பகுதியில் மருத்துவத் துறைக்காக ஒதுக்கப்பட்ட தற்காலிக கட்டிடத்தில் முன் மருத்துவப் படிப்பு (*Clinical Courses*) தொடங்கப்பட்டது. 1977-ஆம் ஆண்டில், கோலாலம்பூர் மருத்துவமனைக்கு அருகில் மருத்துவத் துறைக்கான நிரந்தரக் கட்டிடம் கட்டி முடிக்கப்பட்டு முழுமையாகப் பயன்படுத்தப்பட்டது. சிலாங்கூர், தஞ்சோங் காராங், தஞ்சோங் காராங் மருத்துவமனையிலும் படிப்புகள் நடத்தப்பட்டன.  

### புதிய பயிற்சி மருத்துவமனை

1990-இல், நீண்டகாலப் பயன்பாட்டுக்காக புதிய பயிற்சி மருத்துவமனை அமைக்க முடிவு செய்யப்பட்டது. நவம்பர் 2, 1993-இல், செராஸ் பகுதியில் மலேசிய தேசிய பல்கலைக்கழக மருத்துவமனையின் கட்டுமானம் தொடங்கியது.  

சூலை 1, 1997-இல், மலேசிய தேசிய பல்கலைக்கழக மருத்துவமனை முடிக்கப்பட்டு செயல்படத் தொடங்கியது. 14 சூலை 1998-இல் அப்போதைய மலேசியப் பிரதமர் மகாதீர் முகமது, மலேசிய தேசிய பல்கலைக்கழக மருத்துவமனையை அதிகாரப்பூர்வமாகத் தொடக்கி வைத்தார்.  

இதுவரையில் மலேசிய தேசிய பல்கலைக்கழக மருத்துவமனை 3,000 மருத்துவர்கள் மற்றும் 1,200 மருத்துவ நிபுணர்களை பல்வேறு துறைகளில் பயிற்றுவித்து உருவாக்கியுள்ளது.  

## காட்சியகம்
# அனைத்திந்திய ஆயுர்வேத நிறுவனம்



**அனைத்திந்திய ஆயுர்வேத நிறுவனம்** (All India Institute of Ayurveda, Delhi), ஆயுர்வேத மருத்துவத்திற்கான உயர் கல்வி மற்றும் ஆராய்ச்சி நிறுவனம் ஆகும் புது தில்லியில் அமைந்த இந்நிறுவனம் 10 அக்டோபர் 2015 அன்று நிறுவப்பட்டது.இது தில்லி பல்கலைக்கழகத்தின் இணைவு பெற்றுள்ளது. மேலும் இந்நிறுவனம், இந்திய அரசின் ஆயுஷ் அமைச்சகத்தின் கீழ் செயல்படுகிறது.
# பன்னாட்டு தகவல் தொழில்நுட்ப நிறுவனம், நயா ராய்ப்பூர்


**பன்னாட்டு தகவல் தொழில்நுட்ப நிறுவனம்** (International Institute of Information Technology, Naya Raipur) (IIIT-NR), இந்தியாவின் சத்தீஸ்கர் மாநிலத் தலைநகரான ராய்ப்பூர் அருகே நயா ராய்ப்பூரில் அமைந்துள்ளது. இந்நிறுவனம் சத்தீசுகர் அரசு மற்றும் தேசிய அனல் மின் நிறுவனம் வழங்கும் நிதியில் செயல்படுகிறது. இது பல்கலைக்கழக மானியக் குழு மற்றும்அகில இந்திய தொழில்நுட்பக் கல்விக் குழுவுடன் இணைவு பெற்றுள்ளது.  

## மாணவர் சேர்க்கையும், இட ஒதுக்கீடும்
ஒருங்கிணைந்த நுழைவுத் தேர்வு -முதன்மையில் எடுத்த மதிப்பெண் அடிப்படையில் இந்நிறுவனத்தில் மாணவர் சேர்க்கை நடைபெறுகிறது. முதலாமாண்டு பி. டெக் வகுப்பின் மூன்று பாடப்பிரிவிகளில் 60 மாணவர்கள் வீதம் சேர்க்கப்படுகின்றனர். சத்தீஸ்கர் மாநில மாணவர்களுக்கு 50% மற்றும் தேசிய அனல் மின் நிறுவன ஊழியர்களின் குழந்தைகளுக்கு 15% இட ஒதுக்கீடு வழங்கப்படுகிறது. மீதமுள்ள 35% இடங்கள் இணை இட ஒதுக்கீடு குழுவால் நிறைக்கப்படுகிறது.  

## பாடங்கள்
இந்நிறுவனத்தில் இளநிலை பி. டெக் பட்டப் படிப்பில் கணிப்பொறி அறிவியல், தரவு அறிவியல் மற்றும் செயற்கை நுண்ணறிவு, மிண்ணுவியல் & செய்தித் தொடர்பு பொறியியல் பாடப்பிரிவுகள் கொண்டுள்ளது. முதுநிலை எம். டெக் படிப்புகள் மற்றும் ஆராய்ச்சி பிரிவுகளும் கொண்டுள்ளது.  

## விடுதி வசதிகள்
மாணவ-மாணவியர்களுக்கு 4 தங்குமிட விடுதிகள் கொண்டுள்ளது.  
## இதனையும் காண்க
- நயா ராய்ப்பூர்
# ஜெர்கோபிலசு



**ஜெர்கோபிலசு** (*Gerrhopilus*) என்பது ஜெர்கோபிடே குடும்பத்தைச் சேர்ந்த பாம்புகளின் ஒரு பேரினம் ஆகும்.  

## புவியியல் வரம்பு
*ஜெர்கோபிலசு* பேரினத்தின் 29 சிற்றினங்கள் தெற்காசியா, தென்கிழக்காசியா மற்றும் மெலனேசியாவில் காணப்படுகின்றன.  

## சிற்றினங்கள்

- *ஜெர்கோபிலசு அடிசோனி*
- *ஜெர்கோபிலசு அந்தமானென்சிசு*
- *ஜெர்கோபிலசு அட்டர்*
- *ஜெர்கோபிலசு பெடோமி*
- *ஜெர்கோபிலசு பிசுபோகுலரிசு*
- *ஜெர்கோபிலசு செலோனிகசு*
- *ஜெர்கோபிலசு டெப்ரெசிசெப்சு*
- *ஜெர்கோபிலசு யூரிடைசு*
- *ஜெர்கோபிலசு பிளாவிநோடாட்டசு*
- *ஜெர்கோபிலசு புளோரி*
- *ஜெர்கோபிலசு பிரெட்பார்கேரி*
- *ஜெர்கோபிலசு கெட்சு*
- *ஜெர்கோபிலசு கெட்ரியசு*
- *ஜெர்கோபிலசு இனோர்னடசு*
- *ஜெர்கோபிலசு லெசுடெசு*
- *ஜெர்கோபிலசு லோரியாலிசு*
- ''ஜெர்கோபிலசு மனிலே
- *ஜெர்கோபிலசு மெக்டோவெல்லி*
- *ஜெர்கோபிலசு வைரசு* )
- *ஜெர்கோபிலசு ஒலிகோலேபிசு*
- *ஜெர்கோபிலசு பப்புவானோரம்*
- *ஜெர்கோபிலசு பெர்செபோன்*
- *ஜெர்கோபிலசு பாலியாடெனசு*
- *ஜெர்கோபிலசு சுலாப்சின்சுகி*
- *ஜெர்கோபிலசு சுமட்ரானசு* வின், 2021
- *ஜெர்கோபிலசு சுடுராலிசு* <small>புரோஜெர்சுமா, 1934)</small>
- *ஜெர்கோபிலசு துர்சுடோனி*
- *ஜெர்கோபிலசு திண்டல்லி*
- *ஜெர்கோபிலசு வாலச்சி*

குறிப்பு: அடைப்புக்குறிக்குள் உள்ள வகைப்பாடியலாளர் பெயர் இந்த சிற்றினங்கள் முதலில் *ஜெர்கோபிலசு* பேரினத்தினைத் தவிர வேறு ஒரு பேரினத்தில் விவரிக்கப்பட்டிருப்பதைக் குறிக்கிறது.
# ஸ்தாணுபிரியை

சக்தி பீடம் 23. ஸ்தாணுபிரியை - ஹரியானா  

சக்தி பீடத்தில் 23 ஆவது கோயில் ஸ்தாணுபிரியை கோயிலாகும். இக்கோயில் ஹரியானாவில் அமைந்துள்ளது. மகாபாரத யுத்தம் நடைபெற்ற குருசேத்திர இடத்தில் இக்கோயில் இருப்பதாக கருதப்படுகிறது. இக்கோயில் உபதேச சக்தி பீடமாகும். பகவான் கிருஷ்ணர் இங்கு அர்ஜுனனுக்கு பகவத் கீதையை வெளிப்படுத்தியதால் இது உபதேசபீடம் என்று அழைக்கப்படுகிறது. ஸ்ரீ தேவி மகா பாகவதம் இத்தலத்தை முக்கியமான புனித தேவி தலமாக குறிப்பிடுகிறது. இக்கோயிலில் பார்வதி ஸ்தாணுப்பிரியா என்ற பெயரிலும் சிவன் அஸ்வநாத் என்ற பெயரிலும் உள்ளார்கள். சிவனுக்கு சானு சம்வர்தன் என்ற பெயரும் உள்ளது. தேவியின் வலது கணுக்கால் விழுந்த இடமாக கருதப்படுகிறது. இதற்கு சான்றாக இப்போதும் கோயிலில் அம்பாளின் கணுக்காலுடன் கூடிய பாதம் தனியாக வைத்து வழிபடப்படுகிறது.  இப்பாதம் வெள்ளை நிற கற்களினால் பிரதிஷ்டை செய்யப்பட்டிருக்கிறது. தேவியின் வலது கை இங்கு விழுந்ததாக மற்றொரு புராண நூல் கூறுகிறது. அம்பாள் இக்கோயிலில் உக்ர சொரூபமாக இருக்கிறாள். தீர்த்தம் பிரப்ப சரோவர் தீர்த்தம். மேலும் பல தீர்த்தங்கள் உள்ளது. சூரிய கிரகணத்தன்று இந்த தீர்த்தத்தில் குளித்தால் அசுவமேத யாகம் செய்த பலன் கிடைக்கும் என்று கோயில் புராணம் சொல்கிறது.  

மகாபாரதப் போருக்குப் புறப்படுவதற்கு முன் பாண்டவர்கள் கிருஷ்ணருடன் சேர்ந்து தங்கள் வெற்றிக்காக வேண்டி இக்கோயிலில் வழிபாடு செய்து தங்களுடைய தேர்களின் குதிரைகளை நன்கொடையாக அளித்தனர். இது ஒரு பழங்கால பாரம்பரியமாக வெள்ளி மற்றும் மண்ணால் செய்யப்பட்ட குதிரைகளை வழங்கினார்கள். குந்தி (பாண்டவரின் தாய்) தேவி ஸ்தாணுப்ரியா மற்றும் அஸ்வநாதரின் பக்தையாக இருந்துள்ளாள். பீஷ்மா மரணப் படுக்கையில் இருந்த போது அவரது தாகத்தை தீர்க்க ​​அர்ஜுனன் தரையில் அம்பு எய்து ஒரு நீரூற்றை உருவாக்கினான். அந்த நாள் வசந்த காலம் மற்றும் பானா கங்கா சூரிய கிரகணம் என்று அழைக்கப்படுகிறது. இந்நாள் ஒரு திருவிழாவாக இங்கு நடத்தப் படுகிறது.  

https://tsaravanan.com/sstanupiriyai/
# மிராலியா


**மிராலியா** (*Miralia*) என்பது *கோமலோப்சிடே* குடும்பத்தைச் சேர்ந்த பாம்புகளின் ஒரு பேரினம் ஆகும். முன்பு என்கைட்ரிசு பேரினத்தின் ஒத்த இனமாகக் கருதப்பட்டது; பின்னர் மறுஆய்வின் கீழ் புதியப் பேரினமாகக் கருதப்பட்டது.  

இந்த பேரினத்தின் சிற்றினங்கள் தென்கிழக்காசியாவில் காணப்படுகின்றன.  

## சிற்றினங்கள்

- *மிராலியா ஆல்டர்நேன்சு* <small> (ரியூஸ், 1834) </small> இந்தோனேசியா மலேசியாவில் காணாப்படுகிறது.
# எம். கே. கரீம்



**எம். கே. கரீம்** (*M. K. Kareem*) எனும் முருங்ககோடன் குஞ்சு முகமது கரீம் (பிறப்பு 20 மே 1936) இந்திய அரசியல்வாதியும் தமிழக சட்டமன்ற மேனாள் உறுப்பினரும் ஆவார்.  

## பிறப்பு
கரீம், முருங்ககோடன் குஞ்சு முகமது என்பவருக்கு மகனாக 20 மே 1936ஆம் ஆண்டு பிறந்தவர், வண்டூரில் உள்ள அரசு மேல்நிலைப்பள்ளியில் எட்டாம் வகுப்பு வரை படித்தார்.  

## பதவியில்
- 1952 ஆம் ஆண்டு முதல் காங்கிரஸ் கட்சியின் உறுப்பினர்,
- 1952 இந்திய தேசிய காங்கிரஸ் தொழிற்சங்கச் செயலாளர்,
- 1954 கூடலூர் வட்டம் காங்கிரஸ் கமிட்டி செயலாளர்,
- 1962 விவசாயிகளுக்கான பட்டா விநியோக போராட்டக் குழு உறுப்பினர்,
- 1966 பந்தலூர் தேயிலை தொழிற்சாலை இயக்குநர்,
- 1982 தாலுக்கா காங்கிரஸ் கமிட்டி தலைவர்,
- 1982 மாவட்ட காங்கிரஸ் கமிட்டி தலைவர்,
- 1982 நீலகிரி மாவட்ட இந்திய தேசிய காங்கிரஸ் தொழிற்சங்க பொதுச்செயலாளர்,
- 1984 கூடலூர் சாலிஸ்பரி கூட்டுறவு தேயிலை தொழிற்சாலை, இயக்குநர்,
- 1985 கூடலூர் பஞ்சாயத்து யூனியன் சேர்மன்,
- 1986 நீலகிரி மாவட்டதேயிலை தோட்ட தொழிலாளர் சங்க தலைவர்..

### சட்டமன்ற உறுப்பினராக
1989ஆம் ஆண்டு நடைபெற்ற தேர்தலில் நீலகிரி மாவட்டத்தின், கூடலூர் (சட்டமன்றத் தொகுதியில் இந்திய தேசிய காங்கிரசு கட்சி சார்பில் போட்டியிட்டு, மார்க்சிஸ்ட் கம்யூனிஸ்ட் கட்சியின் கமலச்சனை 1,280 வாக்குகள் வித்தியாசத்தில் வெற்றி பெற்றார்.
# சத்தமின்றி முத்தம் தா


**சத்தமின்றி முத்தம் தா** (*Sathamindri Mutham Tha*) என்பது 2024 இல் இந்தியத் தமிழில் வெளிவந்த காதல் பரபரப்பூட்டும் திரைப்படமாகும். இத்திரைப்படத்தை ராஜ்தேவ் எழுதி இயக்கியிருந்தார். இப்படத்தில் ஸ்ரீகாந்த், பிரியங்கா திம்மேசு ஹரீஷ் பேரடி ஆகியோர் முக்கியக் கதாபாத்திரங்களில் நடித்திருந்தனர். செலிபிரைட் புரொடக்சன்சு பதாகையின் கீழ் எஸ். கார்த்திகேயன் தயாரித்தார் இத்திரைப்படம் 2024 மார்ச்சு 1 அன்று வெளியிடப்பட்டது.  

## நடிகர்கள்

- விக்னேசாக ஸ்ரீகாந்த்
- சந்தியாவாக பிரியங்கா திம்மேசு
- ஆய்வாளர் எட்வர்டாக ஹரீஷ் பேரடி
- இரகுவாக வியான் மங்களசேரி
- சீலாவாக நிகாரிகா பட்ரோ

## தயாரிப்பு
இத்திரைப்படம் இராஜ் தேவ், அவருடைய இயக்குநர் அறிமுகத் திரைப்படமாகும்.  

## வரவேற்பு
டைம்ஸ் நவ் இன் மணிகண்டன் கே. ஆர் ஐந்திற்கு 2.5 என்று மதிப்பிட்டு "நடிகர் ஸ்ரீகாந்த், விக்னேஷ் வேடத்தில் நேர்த்தியான நடிப்பால் பெரிய திரைக்கு மீண்டும் வந்துள்ளார். அதேபோன்று நாயகியாக நடித்துள்ள பிரியங்கா திம்மேசும் சிறப்பாக பங்களித்துள்ளார்" என்று குறிப்பிட்டார்.  

சினிமா எக்சுபிரசின் ஜெயபுவனேஸ்வரி பி, "இதன் முடிவில் ஒரு நல்ல திருப்பம் இருந்தபோதிலும், *சத்தமின்றி முத்தம் தா* அதன் திறனை வீணடிக்கிறது" என்று குறிப்பிட்டார்
# 2024 மகாராட்டிர சட்டப் பேரவைத் தேர்தல்



**2024 மகாராட்டிர சட்டப் பேரவைத் தேர்தல்** (2024 Maharashtra Legislative Assembly election) என்பது மகாராட்டிர சட்டப் பேரவையின் 288 உறுப்பினர்களைத் தேர்ந்தெடுப்பதற்காக 2024ஆம் ஆண்டில் மகாராட்டிரத்தில் சட்டப்பேரவைத் தேர்தல் நடத்தப்படும் என்று ஊகிக்கப்படுகிறது.  

## பின்னணி

மகாராட்டிரத்தில்முந்தைய சட்டப் பேரவைத் தேர்தல் 2019 அக்டோபரில் நடைபெற்றது. பாரதிய ஜனதா கட்சி தலைமையிலான தே.ஜ.கூ. கூட்டணி ஆட்சி அமைக்க தெளிவான பெரும்பான்மையைப் பெற்றது, ஆனால் உள் மோதல் காரணமாக, சிவ சேனா, தேசியவாத காங்கிரசு கட்சியுடனும் இந்திய தேசிய காங்கிரசுடன் புதிய கூட்டணியை உருவாக்க தே.ஜ.கூ.<nowiki/>கூட்டணியில் வெளியேறியது. இந்த கூட்டணிக்கு மஹா விகாஸ் அகாடி (ம.வி.அ.) என்று பெயரிடப்பட்டது மற்றும் அது சிவ சேனா தலைவர் உத்தவ் தாக்கரே முதல்வராக பதவியேற்று மாநில அரசாங்கத்தை அமைத்தது.  

2022 மகாராட்டிர அரசியல் நெருக்கடியைத் தொடர்ந்து, சிவ சேனா அரசியல்வாதி ஏக்நாத் சிண்டே, தனது கட்சியைச் சேர்ந்த 40 எம்எல்ஏக்களுடன் சேர்ந்து, சிண்டே புதிய முதலமைச்சராகி பாஜகவுடன் இணைந்து ஆட்சி அமைத்தார். 2023 மகாராட்டிர அரசியல் நெருக்கடிக்குப் பிறகு, தேசியவாத காங்கிரசு கட்சியின் அஜித் பவார் பிரிவும் அரசாங்கத்தில் இணைந்தது.  

2024 இந்தியப் பொதுத் தேர்தலில் இந்தியக் கூட்டணி பெரிய அளவில் முன்னேறியது. பொதுத்தேர்தலின் உந்துதல் எப்படி இருக்குமா என்பதை இந்தத் தேர்தல் காட்டும்.  

## அட்டவணை

| வாக்கெடுப்பு நிகழ்வு | அட்டவணை |  |
| --- | --- | --- |
| அறிவிப்பு தேதி | 22 அக்டோபர் 2024 |  |
| வேட்புமனு தாக்கல் செய்வதற்கான கடைசி தேதி | 29 அக்டோபர் 2024 |  |
| வேட்புமனு பரிசீலனை | 30 அக்டோபர் 2024 |  |
| வேட்பு மனு திரும்பப் பெறும் இறுதி தேதி | 04 நவம்பர் 2024 |  |
| வாக்குப்பதிவு தேதி | 20 நவம்பர் 2024 |  |
| வாக்கு எண்ணிக்கை தேதி | 23 நவம்பர் 2024 | } |

## கட்சிகளும் கூட்டணிகளும்

| மஹா யுதி | பாரதிய ஜனதா கட்சி | தேவேந்திர பத்னாவிசு | 148 |
| --- | --- | --- | --- |
| இந்தியக் குடியரசுக் கட்சி (அதாவலே) | ராம்தாஸ் அதவாலே | 1 |  |
| சிவ சேனா | ஏக்நாத் சிண்டே | 85 |  |
| தேசியவாத காங்கிரசு கட்சி | அஜித் பவார் | 55 |  |
| ஜன் சுராஜ்ய சக்தி | வினய் கோரே | 2 |  |
| இராஷ்டிரிய யுவ சுவாபிமன் கட்சி | ரவி ராணா | 1 |  |
| இராஜர்ஷி ஷாகு விகாஸ் அகாதி | இராஜேந்திர பட்டேல் யத்ரவ்கர் | 1 |  |
| மஹா விகாஸ் அகாடி | இந்திய தேசிய காங்கிரசு | நானா பட்டோலே | 102
Q |
| சிவ சேனா (உபாதா) | உத்தவ் தாக்கரே | 93 |  |
| தே.கா.க.(ச.ப.) | ஜெயந்த் பட்டீல் | 88 |  |
| இந்திய விவசாயிகள் மற்றும் தொழிலாளர் கட்சி | ஜெயந்த் பிரபாகர் பாட்டீல் | 5 |  |
| இந்தியப் பொதுவுடமைக் கட்சி (மார்க்சிஸ்ட்) | அசோக் தவாலே | 4 |  |
| சமாஜ்வாதி கட்சி | அபு ஆஸ்மி | 2 |  |
| இந்தியப் பொதுவுடமைக் கட்சி | - | 1 |  |
| மகாராட்டிரா நவநிர்மாண் சேனா | ராஜ் தாக்ரே | 137 |  |
| அனைத்திந்திய மஜ்லிசே இத்திகாதுல் முசுலிமீன் | இம்தியாஸ் ஜலீல் | 16 |  |
| தேசியச் சமூக கட்சி | மகாதேவ் ஜங்கர் | 151 |  |
| வஞ்சித் பகுஜன் ஆகாடி | பிரகாசு அம்பேத்கர் | 110 |  |
| பகுஜன் சமாஜ் கட்சி | சுனில் டாங்கரே | 288 |  |
| ஆசாத் சமாஜ் கட்சி (கன்சிராம்) | சந்திரசேகர் ஆசாத் இராவணன் | 40 | } |

## உறுப்பினர்கள்
| மகா யுதி | மஹா விகாஸ் அகாடி |  |  |  |  |
| --- | --- | --- | --- | --- | --- |
| நந்துர்பார்
!1 | அக்கல்குவா (ST) | சிவசேனா | அம்சியா பதாவி | இதேகா | கக்தா சந்தியா பாத்வி |
# நாக்பூர் தென்மேற்கு சட்டமன்றத் தொகுதி



**நாக்பூர் தென்மேற்கு சட்டமன்றத் தொகுதி** (*Nagpur South West Assembly constituency*) இந்தியாவின் மகாராட்டிரா மாநிலச் சட்டமன்றத் தொகுதிகளில் ஒன்றாகும். இது நாக்பூர் மக்களவைத் தொகுதியின் ஆறு சட்டப்பேரவைத் தொகுதிகளுள் ஒன்றாகும். இந்த தொகுதியை மகாராட்டிராவின் முன்னாள் முதல்வரும், தற்போதைய துணை முதல்வருமான தேவேந்திர பத்னாவிசு பிரதிநிதித்துவப்படுத்துகிறார்.  

## சட்டப்பேரவை உறுப்பினர்கள்
| 2009 | தேவேந்திர பத்னாவிசு | பாரதிய ஜனதா கட்சி |
| --- | --- | --- |
| 2014 |  |  |
| 2019 |  |  |
| 2024 |  |  |

## தேர்தல் முடிவுகள்
### 2024

### 2019
# வடக்கு மலுக்கு மாகாணம்



**வடக்கு மலுக்கு மாகாணம்** (North Maluku), இந்தோனேசியா நாட்டின் 38 மாகாணங்களில் ஒன்றாகும். இதன் தலைநகரம் **சொபிபி** நகரம் ஆகும். இம்மாகாணம் பசிபிக் பெருங்கடலில் அமைந்த மலுக்கு தீவுகளின் வடக்கில் அமைந்துள்ளது. 2010ல் இதன் மக்கள் தொகை 10,38,087 ஆகும்.  
ஆனால் 2020 கணக்கெடுப்பின்படி மக்கள் தொகை 12,82,937 ஆக உயர்ந்துள்ளது.< 2023ம் ஆண்டின் தற்காலிக மதிப்பீடாக இதன் மக்கள் தொகை 13,28,594 ஆகும்.  

## அமைவிடம்
இந்தோனேசியாவின் மலுக்கு தீவுகளின் வடக்கில் அமைந்த வடக்கு மலுக்கு மாகாணத்தின் வடக்கில் பசிபிக் பெருங்கடலும்; கிழக்கில் ஹல்மகெரா கடலும், மேற்கில் செரம் கடலும் உள்ளது. இம்மாகாணத்தின் கீழ்கண்ட மாகாணங்களின் எல்லைகளை பகிர்ந்து கொள்கிறது. இதன் மேற்கில் வடக்கு சுலவெசி மாகாணம் மற்றும் நடு சுலவேசி மாகாணமும்; தெற்கில் மலுக்கு மாகாணம் உள்ளது. மேற்கில் தென்மேற்கு பப்புவா உள்ளது. மேலும் இதன் வடக்கில் பிலிப்பைன்ஸ் மற்றும் பலாவு நாடுகள் உள்ளது.  
## மாகாண நிர்வாகம்
இமாகாணம் 8 மண்டலங்களகவும், 2 நகரங்களாகவும் பிரிக்கப்பட்டுள்ளது.  
## இதனையும் காண்க
- இந்தோனேசியாவின் மாகாணங்கள்
# மேற்கு நியூ கினி


**மேற்கு நியூ கினி** (*Western New Guinea*), அல்லது **பப்புவா** (*Papua*), **இந்தோனேசிய நியூ கினி** (*Indonesian New Guinea*), **இந்தோனேசிய பப்புவா**, (*Indonesian Papua*) என்பது நியூ கினி தீவின் மேற்கு அரைப்பகுதி ஆகும். இது முன்னாள் இடச்சுப் பகுதியும், தற்போது இந்தோனேசியாவின் பகுதியாகவும் உள்ள தீவுப் பகுதி ஆகும். 1962 ஆம் ஆண்டில் இது இந்தோனேசியாவிற்குக் கொடுக்கப்பட்டது. தீவுக்கு மாற்றாக "பப்புவா" என்று பெயரிடப்பட்டதால், இப்பகுதி **மேற்கு பப்புவா** (இந்தோனேசிய மொழி: *Papua Barat*) என்றும் அழைக்கப்படுகிறது.  

பப்புவா நியூ கினியின் மேற்கே அமைந்துள்ள மேற்கு நியூ கினி, புவியியல் ரீதியாக ஆத்திரேலியக் கண்டத்தின் ஒரு பகுதியாகும், இந்த பிரதேசம் கிட்டத்தட்ட முழுவதுமாக தெற்கு அரைக்கோளத்தில் உள்ளது. பியாக், ராஜா ஆம்பாத் தீவுக்கூட்டங்களை இது உள்ளடக்கியுள்ளது. பாலியம் பள்ளத்தாக்கின் டானி உட்பட பாரம்பரிய மக்கள் வாழும் இப்பகுதி முக்கியமாக மழைக்காடுகளால் மூடப்பட்டுள்ளது. மக்கள்தொகையில் பெரும் பகுதியினர் கடலோரப் பகுதிகளில் அல்லது அருகில் வாழ்கின்றனர். இதன் மிகப்பெரிய நகரம் ஜெயப்புரா ஆகும்.  

1940களின் பிற்பகுதியில், மேற்கு நியூ கினியைத் தவிர ஏனைய டச்சுக் கிழக்கிந்தியத் தீவுகள் இந்தோனேசியாவின் இறைமை மிக்க பகுதிகளாக மாறின. 1962 ஆகத்து 15 இல் நியூயார்க் ஒப்பந்தம் மூலம் இந்தோனேசியப் பிராந்தியம் உருவாகும் வரை, மேற்கு நியூ கினி (டச்சு நியூ கினி) மீது டச்சுக்காரர்கள் இறையாண்மையைத் தக்க வைத்துக் கொண்டனர். 1973 இல் இரியன் ஜெயா (அதாவது "புகழ்பெற்ற இரியன்"), அத்துடன் 2002 இல் பப்புவா என மறுபெயரிடப்படுவதற்கு முன்னர் இப்பகுதி இரியன் பராத் (மேற்கு இரியன்) மாகாணமாக இருந்தது. 2003 இல், பப்புவா மாகாணத்தின் மேற்குப் பகுதியில் இருந்து இரண்டாவது மாகாணம் உருவாக்கப்பட்டது; இது மேற்கு பப்புவா என்று அழைக்கப்பட்டது, அதன் நிர்வாக தலைநகரம் மனோக்வாரி. இரண்டு மாகாணங்களும் இந்தோனேசிய சட்டத்தால் சிறப்புத் தன்னாட்சி அதிகாரத்தைப் பெற்றன. நவம்பர் 2022 இல் பப்புவா மாகாணத்தின் மேற்குப் பகுதிகளிலிருந்து - மத்திய பப்புவா, மேநிலப் பப்புவா, தெற்கு பப்புவா - ஆகிய மாகாணங்களும், தென்மேற்கு பப்புவா என்ற கூடுதல் மாகாணமும் உருவாக்கப்பட்டன. இவை (மீதமுள்ள) மேற்கு பப்புவா, பப்புவா மாகாணங்கள் போன்ற அதே சிறப்பு தன்னாட்சி அதிகாரத்தைப் பெற்றன, பிந்தையது இப்போது வடக்கு பப்புவா மற்றும் செண்டரவாசி விரிகுடாவில் உள்ள தீவுகளின் குழுக்களாக குறைக்கப்பட்டுள்ளது.  

2020 இல், மேற்கு பப்புவா, பப்புவா மாகாணங்களின் மக்கள்தொகை 5,437,775 ஆகும், இவர்களில் பெரும்பான்மையானோர் பழங்குடிகள் ஆவர்; 2022 நடுப்பகுதியினல் மக்கள் தொகை 5,601,888 ஆக மதிப்பிடப்பட்டது.  

## இதனையும் காண்க
- இந்தோனேசியாவின் மாகாணங்கள்
# சியாகி முகாய்


முகாய் 1985-இல் யப்பானிய தேசிய விண்வெளி முகமையான நாஸ்டாவால் (இப்போது ஜாக்ஸா என்று அழைக்கப்படுகிறது) விண்வெளி வீரராக தேர்ந்தெடுக்கப்பட்டார். அதற்கு முன்னர், இவர் யப்பானின் மிகப் பழமையான பல்கலைக்கழகமான கியோ பல்கலைக்கழகத்தில் இதய அறுவை சிகிச்சை துறையில் உதவி பேராசிரியராக இருந்தார். 2015-ஆம் ஆண்டில், இவர் தோக்கியோ அறிவியல் பல்கலைக்கழகத்தின் துணைத் தலைவரானார். கூடுதலாக, அவர் ஜாக்ஸா தொழில்நுட்ப ஆலோசகராகவும் இருந்தார்.  

## துவக்ககால வாழ்க்கையும் கல்வியும்
சியாகி முகாய் கன்மா மாகாணத்தின் தத்பயாசியில் பிறந்தார். 1971 இல் தோக்கியோவில் உள்ள கியோ மகளிர் மூத்த உயர்நிலைப் பள்ளியில் படித்தார். இவர் 1977 இல் கியோ பல்கலைக்கழகத்தின் மருத்துவக் கல்லூரியில் மருத்துவத்தில் முனைவர் பட்டம் பெற்றார்; 1988 இல் அதே கல்லூரியில் உடலியங்கியலில், முனைவர் பட்டம் பெற்றார்; அந்தப் பல்கலைக் கழகத்தில் இதய அறுவை சிகிச்சையில் பட்டம் பெற்ற முதல் பெண் என்ற சிறப்பை பெற்றார்; 1989 இல் யப்பான் அறுவை சிகிச்சை சங்கத்தால் இதய அறுவை சிகிச்சை நிபுணர் என இவருக்கு சான்றளிக்கபட்டது.  

முகாய் அமெரிக்க விண்வெளி மருத்துவ சங்கம்; யப்பான் சொசைட்டி ஆஃப் மைக்ரோ கிராவிட்டி (நுண் ஈர்ப்பு) அப்ளிகேஷன்ஸ்; யப்பான் சொசைட்டி ஆஃப் ஏரோஸ்பேஸ் அண்ட் என்விரான்மெண்டல் மெடிசின்; இதய மற்றும் நெஞ்சக்கூடு அறுவை சிகிச்சைக்கான யப்பானிய சங்கம்; ஜப்பான் அறுவை சிகிச்சை சங்கம்; போன்றவற்றில் உறுப்பினராக உள்ளார்.  

## தனிப்பட்ட வாழ்க்கை
இவர் மகியோ முகாய், எம். டி., பி. எச். டி என்பவரை மணந்தார். இவரது பொழுதுபோக்கு அம்சங்களாக மலைச்சரிவு பனிச்சறுக்கு, மீன்பிடித்தல், ஸ்கூபா டைவிங், டென்னிஸ், கோல்ஃப், ஒளிப்படம் எடுத்தல், அமெரிக்க இலக்கியம் வாசித்தல், பயணம் போன்றவை உள்ளன.
# 1,4-பிசு(முக்குளோரோமெத்தில்)பென்சீன்



**1,4-பிசு(முக்குளோரோமெத்தில்)பென்சீன்** (*1,4-Bis(trichloromethyl)benzene*) என்பது C<sub>6</sub>H<sub>4</sub>(CCl<sub>3</sub>)<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். 1,4-பிசு(டிரைகுளோரோமெத்தில்)பென்சீன் என்றும் அழைக்கப்படும் இச்சேர்மம் வெண்மை நிறத்தில் திண்மமாகக் காணப்படுகிறது.  

## தயாரிப்பு
பாரா-சைலீனை குளோரினேற்றம் செய்து தொழில் ரீதியாக 1,4-பிசு(முக்குளோரோமெத்தில்)பென்சீன் தயாரிக்கப்படுகிறது.  

## வினைகள்
டெரெப்தாலிக் அமிலத்துடன் வினைபுரிந்து கெவ்லர் என்ற செயற்கை இழை தயாரிக்க உதவும் முன்னோடிச் சேர்மமான டெரெப்தாலாயில் குளோரைடை கொடுக்கிறது. கந்தக டை ஆக்சைடுடன் வினைபுரிந்து அதே அமில குளோரைடையும் தயோனைல் குளோரைடையும் கொடுக்கிறது. கொடுக்கிறது. 1,2-இருகுளோரோயீத்தேனில் கரைந்த ஐதரசன் புளோரைடுடன் வினைபுரிந்து 1,4-பிசு(குளோரோயிருபுளோரோமெத்தில்)பென்சீனை உருவாக்குகிறது. இவ்வினையில் உருவாகும் விளைபொருள் சதவீதம் 79 சதவீதமாகும்.
# மண்டலா மக்களவைத் தொகுதி


**மண்டலா மக்களவைத் தொகுதி** (*Mandla Lok Sabha constituency*) மத்திய இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி பழங்குடியின வேட்பாளர்களுக்காக ஒதுக்கப்பட்டுள்ளது. இது 1957-இல் ஒதுக்கப்பட்ட தொகுதியாக மாறியது. இது தற்போது திண்டோரி மாவட்டம், மண்ட்லா மாவட்டங்களை முழுமையாகவும் சியோனி, நர்சிங்பூர் மாவட்டங்களின் சில பகுதிகளையும் உள்ளடக்கியது.  

## சட்டமன்றப் பிரிவுகள்
தற்போது, 2008ஆம் ஆண்டில் நாடாளுமன்ற மற்றும் சட்டமன்றத் தொகுதிகளின் எல்லை நிர்ணயம் செய்யப்பட்டதிலிருந்து, மண்டலா மக்களவைத் தொகுதி பின்வரும் எட்டுச் சட்டமன்றத் தொகுதிகளைக் கொண்டுள்ளது.  
| 103 | சாகாபுரா (ப/கு) | திண்டோரி | ஓம் பிரகாசு துர்வே | பாஜக |
| --- | --- | --- | --- | --- |
| 104 | திண்டோரி (ப/கு) | ஓம்கார் சிங் மார்கம் | இதேகா |  |
| 105 | பிச்சியா (ப/கு) | மண்ட்லா | நாராயண்சிங் பட்டா | இதேகா |
| 106 | நிவாசு (ப/கு) | சைன்சிங் வார்கேட் | இதேகா |  |
| 107 | மண்ட்லா (ப/கு) | சம்பதியா உய்கே | பாஜக |  |
| 116 | கேவ்லாரி | சியோனி | ரஜினி சிங் | ஐஎன்சி |
| 117 | லக்னாதவுன் (ப/கு) | யோகேந்திர சிங் பாபா | ஐஎன்சி |  |
| 118 | கோட்டேகாவ் (ப/கு) | நர்சிங்பூர் | மகேந்திர நாகேசு | பாஜக |

## நாடாளுமன்ற உறுப்பினர்கள்
| 1952 | மங்ரு கனு உய்கே | இந்திய தேசிய காங்கிரசு |
| --- | --- | --- |
| சேத் கோவிந்த் தாசு |  |  |
| 1957 | மங்ரு கனு உய்கே |  |
| 1962 |  |  |
| 1967 |  |  |
| 1971 |  |  |
| 1977 | சியாம்லால் துர்வே | ஜனதா கட்சி |
| 1980 | சோட்டேலால் சோனு | இந்திய தேசிய காங்கிரசு |
| 1984 | மோகன் லால் ஜிக்ராம் | இந்திய தேசிய காங்கிரசு |
| 1989 |  |  |
| 1991 |  |  |
| 1996 | பக்கன் சிங் குலாஸ்தே | பாரதிய ஜனதா கட்சி |
| 1998 |  |  |
| 1999 |  |  |
| 2004 |  |  |
| 2009 | பசோரி சிங் மசுரம் | இந்திய தேசிய காங்கிரசு |
| 2014 | பக்கன் சிங் குலாஸ்தே | பாரதிய ஜனதா கட்சி |
| 2019 |  |  |
| 2024 | } |  |

## தேர்தல் முடிவுகள்

### 2024
# ஞானேசுவர் பட்டீல்


**ஞானேசுவர் பட்டீல்** (*Gyaneswar Patil*) என்பவர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் மத்தியப் பிரதேச மாநிலத்தின் காண்டவா மக்களவைத் தொகுதியின் நாடாளுமன்ற உறுப்பினர் ஆவார். கோவிட்-19 பெருந்தொற்றால் ஏற்பட்ட சிக்கல்கள் காரணமாக நந்தகுமார் சிங் சவுகான் இறந்த பிறகு, பாரதிய ஜனதா கட்சி வேட்பாளராக கண்டவா மக்களவைத் தொகுதிக்கு 2021-இல் நடைபெற்ற இடைத்தேர்தலில் போட்டியிட்டு வெற்றி பெற்று 17ஆவது மக்களவை உறுப்பினர் ஆனார். இத்தேர்தலில் இவர் இந்திய தேசிய காங்கிரசு வேட்பாளர் ராஜ் நாராயண் சிங் பூர்னியை 82,140 வாக்குகள் வித்தியாசத்தில் வென்றார். மீண்டும் பாட்டீல், 2024 இந்தியப் பொதுத் தேர்தலில் போட்டியிட்டு வெற்றிபெற்று இரண்டாவது முறையாக மக்களவை உறுப்பினர் ஆனார்.
# கருந்தாடி பறக்கும் பல்லி



**கருந்தாடி பறக்கும் பல்லி** அல்லது கருமுள் பறக்கும் திராகன் என்று அழைக்கப்படும் ***திராகோ மெலனோபோகன்*** (*Draco melanopogon*) என்பது தென்கிழக்காசியாவில் காணப்படும் ஓந்தி குடும்ப பறக்கும் பல்லியின் ஒரு சிற்றினமாகும். இது பொதுவாகக் காடுகளில் மரங்களில் வசிக்கும் பல்லியாகும். இது எறும்புகள் போன்ற சிறிய முதுகெலும்பற்ற விலங்குகளை வேட்டையாடுகிறது. இவை முட்டையிட்டு இனப்பெருக்கம் செய்யும். தலைகீழாகத் தாக்குவது மற்றும் தலை அசைத்து சமிக்ஞைகளை அனுப்புவதற்குப் பதிலாக, தாடை கீழ் சவ்வினை அசைத்து ஏற்படுத்தும் தொடர்பினை மட்டுமே நம்பியிருப்பது குறிப்பிடத்தக்கது.
# தாசரி வெங்கட்ரமணா


**தாசரி வெங்கடரமணா** (*Dasari Venkata Ramana*) என்பவர் ஆந்திரப்பிரதேச மாநிலத்தின் கர்னூல் மாவட்டத்திலிருந்து வந்த ஒரு சிறார் எழுத்தாளர் ஆவார். இவர் சந்தமாமா பாணியிலான கதை எழுதும் பாங்கிற்காக நன்கு அறியப்படுகிறார். இவர் பெரும்பான்மையாக சிறார் இலக்கியம் சார்ந்த படைப்புகளை உருவாக்கியுள்ளார். இவர் புதுதில்லியிலுள்ள சாகித்திய அகாதமி அமைப்பிடமிருந்து 2014 ஆம் ஆண்டில் தெலுங்கில் சிறார் எழுத்திற்கான பால சாகித்ய புரஷ்கார் விருதினைப் பெற்றார். இவர் 2006 ஆம் ஆண்டில் தெலுங்கு பல்கலைக்கழகத்தால் சிறார் இலக்கியத்திற்கான பிரிவில் 2006 ஆம் ஆண்டிற்கான இலக்கிய விருதினைப் பெற்றார். கேந்திர சாகித்ய அகாதெமி “ஆனந்தம்” என தலைப்பிடப்பட்ட இவரது சிறுகதைத் தொகுப்பினை 24 இந்திய மொழிகளில் மொழிபெயர்க்க முடிவெடுத்துள்ளது. குழந்தைகளுக்கான இச்சிறுகதைத் தொகுப்பு பரநந்தி நிர்மலா என்பவரால் ஏற்கனவே இந்தியில் மொழிபெயர்க்கப்பட்டு முடிக்கப்பட்டுள்ளது.
# முக்கியமந்திரி சந்துரு


**ஹொன்னசந்திரா நரசிம்மய்யா சந்திரசேகர்** (*Honnasandra Narasimhaiah Chandrashekar*, பிறப்பு: 28 ஆகத்து 1953), **முக்கியமந்திரி சந்துரு** என்றும் பிரபலமாக அறியப்படும் இவரோர் இந்திய நடிகரும் மற்றும் அரசியல்வாதியுமாவார். ஒரு நடிகராக, இவர் கன்னட நாடகம் மற்றும் திரைப்படங்களில் பணியாற்றியதற்காக அறியப்பட்டவர். *முக்யமந்திரி* (முதலமைச்சர்) என்ற நாடகத்தில் நடித்தபோது இவருக்கு இந்த செல்லப்பெயர் இவரது பெயருடன் ஒட்டிக்கொண்டது. நாடகம் பரவலாக பிரபலமடைந்தது. சந்துரு தனது தொழில் வாழ்க்கை முழுவதும் பெரும்பாலும் நகைச்சுவை , எதிர்மறை மற்றும் குணச்சித்திர பாத்திரங்களைச் சித்தரித்துள்ளார். மேலும் 1983 இல் அறிமுகமானதிலிருந்து 500க்கும் மேற்பட்ட படங்களில் நடித்துள்ளார்  

சந்துரு 1985இல் ஜனதா கட்சியில் சேர்ந்து, அந்த ஆண்டு நடைபெற்ற சட்டப்பேரவைத் தேர்தலில் கௌரிபிடானூர் தொகுதியில் வெற்றி பெற்றார். பின்னர் பாரதிய ஜனதா கட்சிக்கு மாறிய இவர் 1998 மற்றும் 2004 ஆம் ஆண்டுகளில் அதே சட்டமன்றத் தொகுதியில் உறுப்பினரானார். இவர் 2013 வரை கன்னட மேம்பாட்டு ஆணையத்தின் தலைவராக பணியாற்றினார். பின்னர் கட்சியை விட்டு வெளியேறி 2014 இல் இந்திய தேசிய காங்கிரசில் சேர்ந்தார். எட்டு ஆண்டுகளுக்குப் பிறகு, தற்போது இவர் ஆம் ஆத்மி கட்சியில் சேர்ந்தார்.
# திராகோ வால்கேரி


***திராகோ வால்கேரி*** (*Draco walkeri*) என்பது ஓந்தி குடும்ப பல்லி ஒரு சிற்றினமாகும் . இது இந்தோனேசியா காணப்படுகிறது. அரச கடற்படையில் பணியாற்றிய அமெச்சூர் இயற்கை வரலாற்றாசிரியரும் பூச்சியியல் வல்லுநராகவும் இருந்த ஜேம்ஸ் ஜான் வாக்கர் (1851-1939) நினைவாக இச்சிற்றினம் பெயரிடப்பட்டது.
# திராகோ பலவானென்சிசு



***திராகோ பலவானென்சிசு*** (*Draco palawanensis*) என்பது ஓந்தி குடும்ப பல்லி சிற்றினமாகும் . இது பிலிப்பீன்சிn பலவான் தீவில் காணப்படுகிறது. இது விவரிக்கப்பட்ட வட்டார இடத்தின அடிப்படையில் சிற்றினப் பெயர் இடப்பட்டது. இது நடுத்தர அளவிலானது. ஆண் பல்லி சுமார் 82 மி.மீ. உடல் நீளமும், பெண் பல்லி சுமார் 84 மி.மீ. நீளமும் உடையது.
# உஜ்ஜைனி மக்களவைத் தொகுதி

**உஜ்ஜைனி மக்களவைத் தொகுதி** (*Ujjain Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இது உஜ்ஜைன் மாவட்டம் முழுவதையும் இரத்லாம் மாவட்டத்தின் ஒரு பகுதியையும் உள்ளடக்கியது. இந்த தொகுதி 1951ஆம் ஆண்டில் முந்தைய மத்திய பாரத் மாநிலத்தின் 9வது மக்களவை தொகுதிகளில் ஒன்றாக உருவாக்கப்பட்டது. இது 1966 முதல் பட்டியல் சாதியைச் சேர்ந்த வேட்பாளர்களுக்கு ஒதுக்கப்பட்டுள்ளது.  

## சட்டப்பேரவைத் தொகுதிகள்
தற்போது, உஜ்ஜைனி மக்களவைத் தொகுதி பின்வரும் எட்டு மத்தியப் பிரதேச சட்டப்பேரவைத் தொகுதிகளைக் கொண்டுள்ளது.  
| 212 | நாகாடா-கச்ரோட் | உஜ்ஜைன் | தேஜ்பகதூர் சிங் சவுகான் | பாஜக |
| --- | --- | --- | --- | --- |
| 213 | மகித்பூர் | தினேசு ஜெயின் | இதேகா |  |
| 214 | தரானா (ப/இ) | மகேசு பர்மர் | இதேகா |  |
| 215 | காதியா (ப/இ) | சதீஷ் மாளவியா | பாஜக |  |
| 216 | உஜ்ஜைன் வடக்கு | அனில் ஜெயின் | பாஜக |  |
| 217 | உஜ்ஜைன் தெற்கு | மோகன் யாதவ் | பாஜக |  |
| 218 | பாட்நகர் | ஜிதேந்திர பாண்டியா | பாஜக |  |
| 223 | அலோட் (ப/இ) | ரத்லம் | சிந்தாமணி மாளவியா | பாஜக |

## நாடாளுமன்ற உறுப்பினர்கள்
| 1952 | ராதேலால் வியாசு | இந்திய தேசிய காங்கிரசு |
| --- | --- | --- |
| 1957 |  |  |
| 1962 |  |  |
| 1967 | உக்கம் சந்த் கச்ச்வாய் | பாரதிய ஜனதா கட்சி |
| 1971 | பூல் சந்த் வர்மா |  |
| 1977 | உக்கம் சந்த் கச்ச்வாய் | ஜனதா கட்சி |
| 1980 | சத்யநாராயண் ஜாதியா |  |
| 1984 | சத்யநாராயணன் பவார் | இந்திய தேசிய காங்கிரசு |
| 1989 | சத்யநாராயண் ஜாதியா | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 |  |  |
| 2004 |  |  |
| 2009 | பிரேம்சந்த் குட்டு | இந்திய தேசிய காங்கிரசு |
| 2014 | சிந்தாமணி மாளவியா | பாரதிய ஜனதா கட்சி |
| 2019 | அனில் பைரோஜியா‎ |  |
| 2024 | } |  |

## தேர்தல் முடிவுகள்

### 2024
# உக்குளாங்குளம் சிவன் கோவில்



**உக்குளாங்குளம் சிவன் கோவில்** (Ukkulankulam Sivan Kovil) இலங்கையின் வவுனியா மாவட்டத்தின் உக்குளாங்குளம் உபநகரில் அமையப்பெற்றுள்ள ஒரு சிவாலயமாகும். உக்குளாங்குளம் அருள்மிகு மீனாட்சி சமேத சுந்தரேசுவரர் சுவாமி தேவஸ்தானம் என்ற பெயராலும் இது அறியப்படுகிறது. இலங்கைத் திருநாட்டின் வன்னிமாநகரின் தலைநகர் என அழைக்கப்படும் வவுனியா மாவட்டத்திலிருந்து சுமார் 3.9 கிமீ தொலைவிலும் அமைந்துள்ளது. 2000ஆம் ஆண்டுகளின் பின்னர் அமைக்கப்பெற்ற இந்த சிவாலயமானது, ஆரம்பத்தில் சிறு கொட்டிலில் வீடு போன்ற அமைப்பில் காணப்பட்டது. 2018 தொடக்கம் 2020 வரை திருப்பணிகள் இடம்பெற்று 2020இல் குடமுழுக்கு நடைபெற்று, இன்று வவுனியா மாவட்டத்தில் உள்ள கோவில்குளம் சிவன் கோவிலுக்கு அடுத்த பிரபாலாமான கோவிலாக திகழ்கிறது.  

## அமைவிடம்
வவுனியா மாவட்டத்தின் பண்டாரிகுளம் கிராம எல்லையிலிருந்து 500மீ தொலைவில் உக்குளாங்குளம் கிராமத்தின் மையத்தில் அமைந்துள்ள இக்கோவில் சுற்றிவர விநாயகர், அம்மன், முனீஸ்வரன் கோவில்களினால் சூழப்பெற்ற ஓரிடத்தில் இக்கோவில் அமைந்துள்ளது.  

## ஆலய சிறப்பம்சம்
இந்த ஆலயமானது, இலங்கையிலே காணப்படும் ஒரே ஒரு பஞ்சமுக (5 முக) இலிங்கமாகும். இந்த அருவுருவத்திருமேனியானது சுமார் 5 1/2 அடி உயரமுடையது. இது அகன்ற ஆவுடை உடையது. இந்தத் திருக்கோவிலானது இந்தியாவின் காசி விஸ்வநாதரை ஒத்து இந்தக் கோவிலின் பிரதான கருவறையானது நான்கு பக்கங்களும் திறந்தவாறு அமைக்கப்பட்டுள்ளது. அந்த நான்கு பக்கங்களும் கண்ணாடிகளால் முடியவண்ணம் நான்கு பக்கங்களாலும் பார்த்து வழிபடக்கூடிய வகையில் அமைக்கப்பட்டுள்ளது.  

## திருவிழா
ஒவ்வொரு வருடமும் ஆனி மாதத்து முதல் சதுர்த்திக்கு அடுத்த நாளை முதலாம் நாளாகக் கொண்டு தொடர்ந்து பதின்மூன்று தினங்கள் அலங்கார உற்சவம் இடம்பெறும். இதன்போது எம்பெருமான் எம்பிராட்டி சமேதராக இரவு நேர பூசையில் உள்வீதி எழுந்தருளி பின்னர் வாகனத்திலே வெளிவீதி எழுந்தருளுவார். பதினொராம் திருவிழா திருக்கல்யாணம் இடம்பெற்று பன்னிரண்டாம் திருவிழா சுவாமி கிராம ஊர்வலம் செய்வார். தொடர்ந்து பதின்மூன்றாம் நாள் வைரவர் மடையுடன் அலங்கார உற்சவம் இனிதே நிறைவு பெறும்.  

இந்தக் கோவிலின் 13 ஆம் நாள் திருவிழா நிறைவடைந்த மறுநாள் பண்டாரிகுளம் முத்துமாரி அம்மன் கோவிலின் 17 நாள் திருவிழா கொடியேற்றத்துடன் ஆரம்பமாகும். இதேவேளை பண்டாரிகுளம் குளக்கட்டு ஸ்ரீ சித்தி விநாயகர் ஆலயத்தின் திருவிழா முடிந்த 2, 3 நாட்களில் உக்குளாங்குளம் சிவன் கோவில் திருவிழா ஆரம்பமாகும்.  

ஒவ்வொரு மாதமும் இரண்டுமுறை பிரதோஷ கால சாயுங்கால பூசைகள் சிறப்பாக இடம்பெற்று, பூசைகள் நிறைவு பெற்றவுடன் மகேஸ்வர பூசையும் இடம்பெறும். அதேபோல கேதாரகௌரி விரதமும் சிறப்பாக இருபத்தொரு நாட்கள் இடம்பெறும்.
# அனில் பைரோஜியா



**அனில் பைரோஜியா** (*Anil Firojiya*; பிறப்பு சூலை 14,1971) மத்தியப் பிரதேசம் உஜ்ஜைனியினைச் சேர்ந்த இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார்.  

## தனிப்பட்ட வாழ்க்கை
பைரோஜியா 1971 சூலை 14 அன்று மத்தியப் பிரதேசத்தின் உஜ்ஜைனில் புரேலால் பைரோஜியாவுக்கும் ஜாவெத்ரிக்கும் மகனாகப் பிறந்தார். இவர் உஜ்ஜைன் அரசு மாதவ் கலை வர்த்தகக் கல்லூரியில் வணிக இளங்கலைப் பட்டம் பெற்றார். பைரோஜியா சந்தியாவினை மணந்தார். இந்த இணையருக்கு இரண்டு மகள்கள் உள்ளனர்  

## அரசியல் வாழ்க்கை
### மத்தியப் பிரதேசச் சட்டப்பேரவை உறுப்பினராக
பைரோஜியா 2013 முதல் 2018 வரை உஜ்ஜைன் மாவட்டத்தில் உள்ள தாரானா சட்டமன்றத் தொகுதியிலிருந்து மத்தியப் பிரதேசச் சட்டமன்ற உறுப்பினராகப் பணியாற்றியுள்ளார்.  

### மக்களவை உறுப்பினராக
பைரோஜியா 2019 இந்தியப் பொதுத் தேர்தலில் பாரதிய ஜனதா கட்சி உறுப்பினராக உஜ்ஜைனி மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். மீண்டும் பைரோஜியா 2024 இந்தியப் பொதுத் தேர்தலில் போட்டியிட்டு மக்களவை உறுப்பினராகத் தேர்ந்தெடுக்கப்பட்டுள்ளார்.  

2019 சூலை 24 முதல், இவர் பட்டியல் சாதியினர் மற்றும் பட்டியல் பழங்குடியினர் நலக் குழுவில் உறுப்பினராக உள்ளார். இவர் உணவு, நுகர்வோர் விவகாரங்கள் மற்றும் பொது விநியோகம் தொடர்பான நிலைக்குழு மற்றும் வெளியுறவு அமைச்சகத்தின் ஆலோசனைக் குழு உறுப்பினராகவும் 13 செப்டம்பர் 2019 முதல் உள்ளார்.
# இரியாவு தீவுகள்


**ரியாவு தீவுகள் மாகாணம்** (Riau Islands), இந்தோனேசியா நாட்டின் 38 மாகாணங்களில் ஒன்றாகும். இதன் தலைநகரம் **தன்சுன்பிங்யாங்** நகரம் மற்றும் பெரிய நகரம் **படாம்** நகரம் ஆகும். சுமாத்திரா, மலாய் தீபகற்பம் மற்றும் போர்னியோ ஆகியவைகளுக்கு இடையில் அமைந்த ரியாவு தீவுகள் மாகாணம் 2,028 தீவுகளைக் கொண்டது.  
## அமைவிடம்
மலாக்கா நீரிணையில் அமைந்த ரியாவு தீவுகள் மாகாணத்தின் கிழக்கில் ரியாவு மற்றும் ஜாம்பி மாகாணங்களும், தெற்கில் பங்கா பெலிதுங் தீவுகளும், வடகிழக்கில் சிங்கப்பூர், மேற்கில் மலேசியா மற்றும் கலிமந்தான் மற்றும் மேற்கில் வியட்நாம் மற்றும் வடக்கில் கம்போடியாவும் அமைந்துள்ளது.  
### நிர்வாகம்
ரியாவு தீவுகள் மாகாணம் 5 நிர்வாகப் பிரிவுகளும், 70 மாவட்டங்களும், 256 கிராமங்களும் மற்றும் 2 தன்னாட்சி நகரங்களும் கொண்டது.  
| 0.811 |
| --- |

## இதனையும் காண்க
- இந்தோனேசியாவின் மாகாணங்கள்
# பொதுவான பறக்கும் பல்லி



**பொதுவான பறக்கும் பல்லி** (*Draco volans*) என்று அழைக்கப்படும் *திராகோ வோலன்சு*, அகாமிடே குடும்பத்தைச் சேர்ந்த ஒரு பல்லி சிற்றினமாகும். இந்தச் சிற்றினம் தென்கிழக்காயாவில் மட்டுமே காணப்படும் அகணிய உயிரி.  

இந்தச் சிற்றினம் மரங்களில் வாழும் தன்மையுடையது.  

## விளக்கம்
*திராகோ வோலன்சு* உடல் நீளம் (வால் உட்பட) 22 செ.மீ. (8.7 அங்குலம்) வரை வளரும். உடல் கருமையான நிறத்துடன் அடர் நிறத்தில் உள்ளது.  

ஆணின் இறக்கை மடிப்புச் சவ்வு பழுப்பு நிறத்தில் அடர் பிணைப்புடன் பிரகாசமான ஆரஞ்சு நிறத்திலிருக்கும். பெண்ணின் பட்டையினை விட ஒழுங்கற்ற அடையாளங்களைக் கொண்டுள்ளது.  

இந்த இனம் ஒரு செயலற்ற கிளைடர் அல்லது வான்குடை என்று கருதப்படுகிறது. இருப்பினும், முந்தைய ஆய்வுகள் இது ஒரு பறக்கும் விலங்காகக் கருதப்படலாம் என்பதையும் காட்டுகின்றன. இதன் பொருள் என்னவென்றால், செயலில் பறப்பதற்குத் தேவையான காற்றியக்கவியல் மற்றும் வளர்சிதை மாற்றக் கட்டாயங்களை இது சமாளிக்க வேண்டியதில்லை  

## நடத்தை
*திராகோ வோலன்சு* பகலாடி விலங்கு ஆகும். பகல் நேரங்களில் மரக் கிளைகளில் ஓடுவது, சறுக்குவது காணப்படுகிறது.  

### இனக்கவர்ச்சி
பக்கமடல் மற்றும் பக்கவாட்டு சவ்வின் நிறம் *தி. வோலன்சு* இனக்கவர்ச்சியில் முக்கியப் பங்கு வகிக்கிறது. ஆண்கள் பெண்களை ஈர்க்கத் தங்கள் பக்கமடல், அசை தாடிகளை நீட்டி அசைத்துக் காட்சிப்படுத்துகின்றன.  

### உணவு
*திராகோ வோலன்சு* முக்கியமாக எறும்புகளையும், கறையான்கள் போன்ற பிற பூச்சிகளையும் உணவாகக் கொள்கின்றன. பிலிப்பீன்சின் கிழக்கு மிண்டனாவோவில் ஓர் ஆய்வு நடத்தப்பட்டது. இதில் இச்சிற்றினம் பிரத்தியேகமாக எறும்புகளை மட்டுமே உண்கின்றன என்பது கண்டறியப்பட்டது. எறும்புகள் புற்றிலிருந்து வெளியே வந்து இதன் அருகில் ஊர்ந்து செல்லும் வரை மரத்தின் கிளையில் காத்திருந்து வேட்டையாடுகிறது. இது நகராமல் தன் இரையைப் பிடிக்கிறது.  

### இனப்பெருக்கம்
பெண் பறக்கும் பல்லி மண்ணில் ஒரு குழி தோண்டி ஒரு கூடு போல் அமைக்கும். இதில் தன் முட்டைகளை இடுகிறது.